Document ID: 31995D0352

Rozhodnutie Komisie
z 25. júla 1995,
ktorým sa ustanovujú podmienky týkajúce sa zdravia zvierat a požiadavky týkajúce sa certifikácie pre dovoz z tretích krajín Crassostrea gigas pre znovunasadenie do vôd spoločenstva
(Text s významom pre EHP)
(95/352/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/67/EHS z 28. januára 1991 o veterinárnych podmienkach zvierat pri uvádzaní zvierat a produktov akvakultúry na trh [1], naposledy zmenenú a doplnenú Aktom o pristúpení Rakúska, Švédska a Fínska, a najmä na jeho článok 19 ods. 4 a článok 20 a 21,
keďže Crassostrea gigas predstavuje hlavný druh ustríc chovaný v spoločenstve, čím predstavuje dôležitý ekonomický faktor a dôležitý zdroj príjmov pre osoby pracujúce v sektore akvakultúry;
keďže určité choroby, ktoré sa v spoločenstve považujú za exotické, avšak prevládajú v tretích krajinách, by mohli v prípade zavlečenia do spoločenstva mať devastujúce účinky na sektor chovu ustríc;
keďže zavlečeniu takýchto chorôb sa musí zabrániť;
keďže riziko zavlečenia chorôb je najvyššie vtedy, keď sa zavádzajú ustrice určené na znovu- nasadenie do vôd spoločenstva; keďže pokiaľ neexistujú vhodné dezinfekčné metódy pre odpadové vody z chovu a z čistiacich nádrží pre ustrice, rovnakénebezpečenstvo existuje pri zavádzaní ustríc, ktoré sú dočasne držané v takýchto zariadeniach pred ich spotrebou na území spoločenstva;
keďže z tohto dôvodu podmienky týkajúce sa zdravia zvierat, veterinárne osvedčenia a tretie krajiny, z ktorých sa Crassostrea gigas môžu dovážať na účely nasadenia, musia byť predbežné až do zaslania informácií o epidemiologickej situácii a o organizácii inšpekčných služieb tretích krajín, ktoré ešte nie sú uvedené na zozname;
keďže náhodný dovoz iných druhov lastúrnikov v zásielkach Crassostrea gigas predstavuje značné nebezpečenstvo choroby; keďže s cieľom zabrániť tomuto nebezpečenstvu musia byť zásielky pred odoslaním skontrolované;
keďže toto rozhodnutie sa uplatňuje bez toho, aby tým boli dotknuté podmienky týkajúce sa zdravia ľudí stanovené smernicou 91/492/EHS, ktorou sa ustanovujú zdravotné podmienky pre produkciu a uvádzanie na trh živých lastúrnikov [2];
keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Členské štáty povolia dovozy lastúrnikov patriacich do druhu Crassostrea gigas určených na nasadenie do vôd spoločenstva alebo pre opätovné ponorenie v čistiacich strediskách tak, aby prišli do styku s vodami spoločenstva z krajín uvedených v prílohe I, za predpokladu, že:
1. sú splnené nasledovné dovozné podmienky:
a) v deň nakládky sa museli podrobiť kontrole s cieľom overenia, či spĺňajú požiadavky uvedené v článku 3, bod 1 smernice 91/67/EHS;
b) museli byť chované počas svojho celého životného cyklu a zberané v národných vodách krajiny pôvodu;
c) musia pochádzať z územia, ktoré bolo vyhlásené príslušným orgánom za územie bez výskytu chorôb Mikrocytos mackini a Oyster Velar Velum Disease, v súlade s postupmi odoberania vzoriek a s diagnostickými metódami uvedenými v prílohe II, a v ktorej sa nevyskytujú žiadne iné významné choroby dvojchlopňových mäkkýšov okrem marteiliózy (Marteilia refringens) a bonamiózy (Bonamia ostreae);
d) museli byť pred nakládkou skontrolované na výskyt lastúrnikov akéhokoľvek iného druhu v súlade s postupmi uvedenými v prílohe III.
2. sú sprevádzané osvedčením o zdravotnom stave zvierat, ktorého vzor je uvedený v prílohe IV:
Článok 2
Toto rozhodnutie sa bude uplatňovať od 1. októbra 1995.
Článok 3
Toto rozhodnutie je adresované členským štátom.
V Bruseli 25. júla 1995

Labels: 3
5
6